section_heading: Prvi svjetski rat
paragraph_text: Na početku Prvog svjetskog rata III. korpus u čijem je stožeru služio Wetzel nalazio se u sastavu 1. armije kojom je na Zapadnom bojištu zapovijedao Alexander von Kluck. U sastavu istog sudjeluje u Graničnim bitkama i to u Bitci kod Monsa, te nakon toga u Prvoj bitci na Marni. U prvoj polovici 1915. III. korpus sudjeluje u borbama kod Soissonsa, te u svibnju u Drugoj bitci u Artoisu. Prije toga, u ožujku, Wetzell je imenovan načelnikom stožera III. korpusa zamijenivši na tom mjestu Hansa von Seeckta koji je postao načelnikom stožera 11. armije. Na jesen Wetzell je s III. korpusom premješten na Balkansko bojište gdje u listopadu i studenom 1915. sudjeluje u napadu na Srbiju. Po završetku te operacije III. korpus je vraćen na Zapadno bojište gdje Wetzell sudjeluje u Verdunskoj bitci[http://wiki-de.genealogy.net/III._Armeekorps_(Alte_Armee) ''III. Armeekorps''], Wiki-de.genealogy.net, pristupljeno 5. siječnja 2022..